Valingu mõis

Valingu mõis (saksa keeles Walling) oli rüütlimõis Keila kihelkonnas Harjumaal. Tänapäeval jääb kunagine Valingu mõis Saue valda Harju maakonnas, tänapäeva Valingu  küla lähedaleValingu ms, www.eki.ee.

Ajalugu

Valingu mõis rajati 17. sajandi esimesel poolel. Mõisa omanike hulka kuulusid nii Hornid, Bielked kui Scheidingud.

Valingu mõisa juurde kuulusTuula mõis (Keila khk), Kinnistute register Eesti Rahvusarhiivis Pällu karjamõis.

1733. aastal omandas mõisa Magnus Gabriel von Knorring ja 1761. aastal tema väimees, riiginõunik Berend Otto von Mohrenschildt. 

Alates 1794. aastast kuulus mõis pandivaldusena Berend Heinrich von Tollile. 1814–1919 kuulus mõis Samson-Himmelstjernade suguvõsale.

Mõisakompleks

Mõisa 19. sajandi alguses rajatud peahoone oli ühekorruseline klassitsistlik kiviehitis. Hoone kolme akna laiune keskosa oli kahekorruseline ja seda kaunistasid hammaslõikeline kolmnurkfrontoon ja neli joonia stiilis pilastrit. 
Mõisa peahoone pole kaasajani säilinud.

Mõisa arvukad abihooned paiknesid peamiselt härrastemaja esise auringi äärtes. Säilinud kõrvalhoonetest on tähelepanuväärseim kolme kaaravaga ait. Suurem osa hooneid on hävinud või tugevasti ümber ehitatud.

Vaata ka
Eesti mõisate loend

Viited

Välislingid

Omanike nimekiri
Eesti mõisaportaal

Kategooria:Eestimaa rüütlimõisad
Kategooria:Samson-Himmelstjernade mõisad
Kategooria:Knorringite mõisad
Kategooria:Mohrenschildtide mõisad
Kategooria:Harjumaa mõisad
Kategooria:Saue vald
Kategooria:Keila kihelkond
Kategooria:Tollide mõisad
Kategooria:Wrangellide mõisad